Ni'ogazi

Ni'ogazi no sambua gara nifazökhi hulö nandröta, yaŵania manari meföna ndronga mbalugu ma ndronga zalaŵa hada ba ginötö la'otome'ö ia. Na lafasindro mbehu ba wamosumange ndramatua, lafasindro Ni'ogazi ba wamosumange ndra'alawe. Asese musindro Ni'ogazi ba zinga mbehu. Fa'alaŵania ambö töra samete, ba fa'ebolo detenia so i'otarai 63 cm irugi 207 cm (Ni'ogazi si so ba Sisarahili).F.M. Schnitger, Nias in Forgotten Kingdoms in Sumatra (1939), nga'örö 152-153.

Ahe Ni'ogazi owulo-wulo ba aeru ia me arakhagö irugi yaŵa dete. Börö me no adawa-dawa ia arakhagö lö irai lafaigi niha mbalö saeru gahe Ni'ogazi andre. Heŵa'ae simanö lafakhoi khönia gambara si sökhi sibai nifotöi ornamen. Duma-dumania lagambaraini mbalö saeru gahe Ni'ogazi ba DetegewoSo Tetegewo ba desa Hilisao'ötö, Kecamatan Sidua'öri, Kabupaten Nias Selatan. faoma sitölusagi, fa'u-fa'u awö kiliŵi (faigi gambara). Lö ta'ila hadia guna gambara andre, börö me so ia ba nahia si lö lafaigi niha. Te moguna ia tobali söfu.Manofu-nofu dödö ndra sangosili hadia guna gambara andre. Simane niŵaö F.M. Schnitger, "One naturally wonders what is the real purpose of these ogive decorations, for unless one bends down they are practically invisible. It is possible that they were not made to please the eye but in order to attract some magic power." F.M. Schnitger, Nias bakha ba mbuku Forgotten Kingdoms in Sumatra (1930), nga'örö 153.

La'oguna'ö Ni'ogazi tobali nahia heza manari ndronga zalaŵa, si'ulu ma balugu. Tola manö wa moli Ni'ogazi na ihawi-hawiagö gahenia ira'alawe sanari ba detenia, börö moli Ni'ogazi na labözi ia faoma tanga.

 Umbu 

Kategori:Ondröita Nono Niha
Kategori:Hada
Kategori:Budaya
Kategori:Seni
Kategori:Seni Nias